Η Ντέμπορα Γκλας. Δεν την πήρα τηλέφωνο.
Ο Σουάρεζ με έβγαλε από την υπόθεση του Σκοτ Γκλας.
- Η φιλοδοξία έχει τίμημα. - Γαμήσου, Χάλερ.
Τι άλλο μάθατε από την Τρίνα Ράφερτι;
- Η Γκλόρια τής είπε ότι φύτεψε το όπλο. - Ένσταση, έμμεση μαρτυρία.
Με εντολή του πράκτορα Ντε Μάρκο της Δίωξης Ναρκωτικών.
Ο ερευνητής σου κι η γυναίκα του. Αν θέλουν να μάθουν για μένα, ας ρωτήσουν.
Είμαι εδώ.
Έχουμε νέα, σπουδαία στοιχεία κατά του Ντε Μάρκο.
Διάνα.
Επιτρέπω να καταθέσει ο Ντε Μάρκο.
Θα είστε υπό στενό έλεγχο.
Η Γκλόρια Ντέιτον κλητεύθηκε στις 3 Αυγούστου το βράδυ.
Μετά από 41 λεπτά, πήρε κάπου.
Θα καλέσετε τον αριθμό;
Υπηρεσία Δίωξης Ναρκωτικών.
Κι αυτός εδώ με το καπέλο;
Θεωρώ ότι την ακολουθούσε.
Αυτός με το καπέλο ήταν ο Νιλ Μπίσοπ.
Ξέρεις ποιος σου έδωσε την κοκαΐνη;
Είπε ότι τον λένε Χέκτορ κάτι. Μόγια;
Δεν είμαι καρφί. Το ξέρεις. Μπορεί να με κυνηγήσει.
- Κι αν δεν ψάχνω ποτό; - Στο πάρκινγκ.
Ο Τζέιμς Ντε Μάρκο. Σε έχει στο χέρι, έτσι;
- Κύριε Χάλερ; - Τι;
Αν έχω μάθει κάτι,
είναι να ξεφορτώνεσαι τα φαντάσματα,
αλλιώς θα σε σύρουν στον πάτο
και ποτέ δεν θα 'σαι ο δικηγόρος που πρέπει.
Μη χαραμίζουμε χρόνο. Πρέπει να βγει. Δεν αντέχει άλλο.
Παρακαλώ; Ναι, ο ίδιος.
Μισό, τι; Μα τι λέτε; Πότε έγινε αυτό;
Έρχομαι.
Ο Τζούλιαν νοσηλεύεται. Του επιτέθηκαν.
- Τι λες! - Θεέ μου. Τι του έκαναν;
Ξέρω μόνο ότι τον μαχαίρωσαν κατά τη μεταφορά.
- Πώς είναι δυνατό; Δεν τους φυλάνε; - Αν σε έχουν στο μάτι, θα σε πετύχουν.
Πόσο άσχημα είναι;
Δεν ξέρω ακόμα. Πηγαίνω στο νοσοκομείο.
Λόρνα, ενημέρωσε τη δικαστή τι έγινε.
Ζήτα αναβολή μέχρι να μάθω περισσότερα.
Εντάξει.
Να δούμε πώς θα αποφύγουμε την κακοδικία.
Μισό, κακοδικία; Τι;
Ο Φόρσαϊθ αμέσως θα ζητήσει κακοδικία.
Οι ένορκοι πιστεύουν την ιστορία μας.
Έχει ευκαιρία να κάνει μια νέα αρχή.
Εγώ αυτό θα έκανα. Μάθετε ποιος μαχαίρωσε τον Τζούλιαν.
Αν συνδέεται με τους Μπίσοπ και Ντε Μάρκο.
- Θα κανονίσω. - Το έκανε ο Ντε Μάρκο, λες;
Δεν έχω αποδείξεις, αλλά είναι λογικό. Χωρίς τον Τζούλιαν, η υπόθεση καταρρέει.
Όλα από την αρχή. Άλλος ένας χρόνος μέσα για τον Τζούλιαν.
Έλεος.
Ας αποτρέψουμε την κακοδικία. Λόρνα, βρες προηγούμενο.
Δίκες που προχώρησαν ερήμην του εναγομένου.
Πρέπει να πάω στην ακρόαση του ΜακΚράντεν, αλλά είναι προδικασία, δεν αργεί.
Φρόντισε να έχεις κάτι να πεις στη δικαστή Τέρνερ όταν βρεθούμε.
Ναι, έγινε.
Ίζι, έλα στο νοσοκομείο. Θα μείνεις εκεί στο πόδι μου.
Έρχομαι.
Εντάξει, τα λέμε.
- Πρόσεχε. - Το βλέπω.
Ναι, καλά. Πάντα αυτό λες,
αλλά μετά καταλήγεις με καφέ στη γραβάτα.
Δεν πρόσεξες αρκετά.
Προνόησα για όσα μπόρεσα να σκεφτώ.
Τον μετέφερα σε ασφαλή πτέρυγα.
Ο Χέκτορ Μόγια είπε ότι θα τον προσέχουν.
Δεν εννοώ αυτό.
Αν μου είχες πει την αλήθεια, δεν θα είχαμε αυτό το μπάχαλο.
Το σκέφτηκες αυτό;
Έκανα αυτό που έπρεπε.
Σκέφτηκες ποτέ γιατί;
Γιατί ένιωθα ότι δεν μπορώ να σου πω;
Πλέον δεν έχει σημασία, σωστά;
Σημασία έχει τι θα κάνω τώρα.
Πρέπει να καταστρέψεις τον Ντε Μάρκο.
Προσπαθώ, Γκλόρια.
Πρέπει να ακολουθούμε τους κανόνες.
Γάμα το αυτό.
Αυτοί οι μαλάκες δεν ακολουθούν κανόνες.
Σκοτώνουν όποιον μπλέξει στα πόδια τους.
Κι εσύ τους αφήνεις να γλιτώσουν.
Σε χρειάζομαι, Μίκι Μαντλ.
Πρέπει να πετύχεις εδώ, καταλαβαίνεις;
Μην αφήσεις να 'μαι απλώς άλλη μια ιστορία που λένε.
Σκίσ' τους αυτούς τους μαλάκες. Για μένα.
ΑΓΙΟΙ ΤΟΥ ΔΡΟΜΟΥ ΚΑΛΙΦΟΡΝΙΑ
Ο ΔΙΚΗΓΟΡΟΣ ΜΕ ΤΗ ΛΙΝΚΟΛΝ
Λυπάμαι, αλλά είναι υπό κράτηση.
Φοβάστε μην το σκάσει μετά την απόπειρα φόνου;
Ακολουθούμε το πρωτόκολλο. Δεν είστε συγγενής, άρα...
Μα αυτό δεν... Κάνετε διακρίσεις!
Φερόμαστε το ίδιο στα παντρεμένα ζευγάρια, ασχέτως σεξουαλικού προσανατολισμού.
Όμως, δεν είστε σύζυγος του ασθενούς.
Συγγνώμη, είμαι ο δικηγόρος του.
Ο κύριος Λάιονς απλώς ανησυχεί γι' αυτόν.
Ναι. Υπόσχομαι ότι θα σας ενημερώσουμε μόλις έχουμε νέα.
Αυτήν τη στιγμή, ο κύριος Λα Κος ακόμα χειρουργείται.
Παρακαλώ, καθίστε.
Φυσικά. Ευχαριστούμε για τη βοήθειά σας.
Είναι παρανοϊκό.
- Απλώς κάνουν τη δουλειά τους. - Όχι.
Πώς γίνεται κάποιος να μαχαιρώσει τον Τζούλιαν
και να μην τον εμποδίσει κανείς;
Μίκι, θα μπορούσε να είχε πεθάνει.
Ναι; Ακόμα κινδυνεύει. Ο Τζούλιαν...
- Καταλαβαίνεις; - Ναι. Θα το εξιχνιάσω.
Έχω βάλει άτομα να το ψάξουν.
Είπες ότι μπορείς να τον κρατήσεις ασφαλή. Και κοίτα πού είμαστε τώρα.
Υπόθεση BA72539.
Πολιτεία κατά ΜακΚράντεν.
ΒΑ72539. Είναι εδώ ο συνήγορος;
ΛΟΡΝΑ ΚΡΕΪΝ ΤΖ. ΜΑΪΚΛ ΧΑΛΕΡ
Τελευταία ευκαιρία. ΒΑ72539.
Μια φορά. Δύο φορές.
Κύριε Πρόεδρε, βλέπω τη συνήγορο στην αίθουσα.
- Ζητώ ένα λεπτό. - Παρακαλώ.
Με το πάσο σας, κυρία Φρίμαν.
Δεν έχουμε δα και άλλες δουλειές.
Λόρνα.
Λόρνα!
Σκατά. Συγγνώμη, κάτι σκεφτόμουν.
Με κάλεσαν;
Ναι. Τρεις φορές.
- Όλα καλά; - Βασικά, όχι.
Μαχαίρωσαν τον Τζούλιαν Λα Κος.
- Πρέπει να επιχειρηματολογήσω επ' αυτού. - Θεέ μου. Λυπάμαι πολύ.
- Δεν πειράζει. Ευχαριστώ που με φώναξες. - Ναι.
Εσύ τι κάνεις εδώ;
- Εσύ κρατάς το πρόγραμμα; - Δυστυχώς.
Είναι μεγάλη και θλιβερή ιστορία.
Τέλος πάντων. Λυπάμαι για τον πελάτη σας.
Πες μου αν μπορώ να βοηθήσω με κάτι.
Θες να αποσύρεις τις κατηγορίες για να φύγω;
- Δεν λυπάμαι τόσο. - Συνήγορε.
Έλα. Πάμε να τελειώνουμε.
Με συγχωρείτε. Προσοχή. Με συγχωρείτε!
ΣΕΡΙΦΗΣ
Σίσκο.
Δεν μπορώ να σου πω τίποτα, εντάξει;
Προστατεύεις την ιδιωτικότητα ενός μαχαιροβγάλτη;
Όχι. Θέλω να κρατήσω τη δουλειά μου.
Εξάλλου, δεν ήμουν σε υπηρεσία χθες.
Λες και δεν το συζητάτε μεταξύ σας.
Μου λες ότι δεν έχεις ακούσει το όνομά του είκοσι φορές την τελευταία ώρα;
Πού θες να καταλήξεις;
Πάντα βρίσκω πληροφορίες. Με τον έναν ή τον άλλον τρόπο.
Χρησιμοποιώ είτε το καρότο
είτε το μαστίγιο.
Τώρα δεν έχω χρόνο για τέτοια
γιατί έχουμε έναν πελάτη που ίσως να μη ζει αύριο.
Οπότε, κάνω έκκληση στη στοιχειώδη ανθρωπιά σου, Ραμόν.
Και πολύ ευγενικά σου ζητώ
να μου δώσεις ένα γαμημένο όνομα.
Πάλι το κάνετε αυτό, κε Χάλερ.
Τι πράγμα;
Κατηγορείτε τον εαυτό σας για όσα συμβαίνουν στους δικούς σας.
Έτσι λες;
Οι βουδιστές λένε πως, όσο κι αν πονέσει το πρώτο βέλος,
ο πόνος από το δεύτερο βέλος πάντα είναι εκθετικά χειρότερος.
Ποιο είναι το δεύτερο βέλος;
Αυτό που καρφώνετε στον εαυτό σας
για να αυτοτιμωρηθείτε για το πρώτο.
Από τον ΛεΜπρόν το έμαθες αυτό;
Δεν φταίτε εσείς γι' αυτό, κε Χάλερ.
Ούτε για ό,τι συνέβη σ' εμένα.
Μακάρι να το πίστευα αυτό.
Η Μάγκι ανέκαθεν έλεγε ότι τα χειρίζομαι όλα με επικίνδυνο τρόπο
κι ότι μια μέρα θα το βρω μπροστά μου.
Μόνο που δεν το βρήκα εγώ.
Το βρήκες εσύ.
Χαραμίζετε πολύ χρόνο και ενέργεια για τις τύψεις,
αντί να σκέφτεστε πώς θα κερδίσετε αυτήν την υπόθεση.
Συγκεντρωθείτε, κύριε Χάλερ.
Και μην ξεχνάτε τη ζώνη.
Ο ΤΥΠΟΣ ΕΙΝΑΙ ΣΤΗΝ ΑΠΟΜΟΝΩΣΗ. ΓΙΑ ΤΗΝ ΩΡΑ, Η ΤΑΥΤΟΤΗΤΑ ΤΟΥ ΜΕΝΕΙ ΚΡΥΦΗ.
Λοιπόν, δεν έρχεσαι μέσα μαζί μας;
Ναι, εντάξει.
Κα Πρόεδρε, δεν θέλω να φανώ αναίσθητος, αλλά η έκβαση είναι αβέβαιη, ακούω.
Με όλον τον σεβασμό,
η μόνη επιλογή είναι να κηρυχθεί κακοδικία.
Το δικαστήριο νιώθει ευλογημένο
που εξηγείτε τις επιλογές του, κε Φόρσαϊθ.
Η υπεράσπιση αντιτίθεται στην κακοδικία.
Είναι πρόωρο, μέχρι να μάθουμε πώς είναι ο κος Λα Κος.
Πρόωρο; Κυρία Πρόεδρε, ακόμα κι αν ο κύριος Λα Κος ζήσει,
ποιος ξέρει πότε θα αναρρώσει;
Θα κρατήσουμε τους ενόρκους επ' αόριστον;
Δεν το ξέρω με σιγουριά, αλλά θεωρώ πιθανό
όποιος μαχαίρωσε τον πελάτη μου να επεδίωκε την κακοδικία.
Τι; Μαλακίες.
Κύριε Μπίσοπ, προσέξτε πώς μιλάτε στο γραφείο μου. Κατανοητό;
Λυπάμαι, κυρία Πρόεδρε.
Αλλά όλα δείχνουν ότι μάλλον ήταν έγκλημα μίσους.
Ο κύριος Λα Κος είναι γκέι.
Δυστυχώς, στη φυλακή υπάρχουν πάσης φύσεως άτομα.
Δεν θέλει και πολύ για να προκληθούν.
Έχουμε πληροφορίες για το ποιος ήταν ο δράστης;
Όχι για την ώρα, Εντιμότατη. Προσπαθώ να το εξακριβώσω.
Παρά την άκομψη διατύπωση, το θέμα παραμένει, κε Χάλερ.
Η δίκη δεν μπορεί να αναβληθεί επ' αόριστον.
Ίσως δεν χρειάζεται. Ήμουν στο νοσοκομείο όλο το πρωί.
Αν μας επιτρέπετε,
η συνεργάτιδά μου, κα Κρέιν, θα επιχειρηματολογήσει για το θέμα.
Με την άδειά σας.
Θα ήταν άκρως ζημιογόνο να κηρυχθεί κακοδικία τώρα.
Όχι μόνο για τον κο Λα Κος, αλλά και για τους φορολογούμενους του Λ.Α.
που ήδη έχουν δαπανήσει πολλά για τη δίκη.
Κι ο κος Λα Κος έχει ξοδέψει πολλά χρήματα για την υπεράσπισή του,
πέραν του τεράστιου κόστους στην υγεία του λόγω της συνεχιζόμενης φυλάκισης.
Αλλά το πιο σημαντικό, ο κος Φόρσαϊθ κι η ομάδα του
πλέον γνωρίζουν τη στρατηγική της υπεράσπισης.
Θα αποκτούσε άδικο πλεονέκτημα αν ξεκινούσε νέα δίκη.
Όχι πιο άδικο από αυτό της υπεράσπισης
που επίσης έχει δει τη στρατηγική μας.
Ευτυχώς, έχουμε λύση για το πρόβλημα.
Ο Κανόνας 43 του Ομοσπονδιακού Κανονισμού Ποινικής Δικονομίας ορίζει
ότι είναι δυνατό ο εναγόμενος να δικαστεί ερήμην.
Εφαρμόζεται λόγω ειδεχθούς συμπεριφοράς ή από επιλογή του εναγομένου.
Δεν υπάρχει κώλυμα να εφαρμοστεί κι εδώ ο κανόνας.
Η παράγραφος 977 του Ποινικού Κώδικα της Καλιφόρνια
που διέπει τις δίκες σ' αυτήν την πολιτεία
λέει ότι πρέπει να είναι παρών στη δίκη,
εκτός κι αν κατηγορηματικά και γραπτά παραιτηθεί του δικαιώματος,
κάτι που ο κος Λα Κος προφανώς αδυνατεί να κάνει.
Ορίστε υποθέσεις από δικαιοδοσίες, μεταξύ αυτών και στην Καλιφόρνια,
όπου οι δίκες συνεχίστηκαν ερήμην του εναγομένου.
Ό,τι κι αν λένε αυτές οι υποθέσεις,
η συνέχιση της δίκης όσο ο κος Λα Κος χειρουργείται
ουσιαστικά εγγυάται αυτόματη επανεκδίκαση για την υπεράσπιση
σε περίπτωση καταδίκης.
Μια κακοδικία τώρα θα πετύχαινε το ίδιο για την εισαγγελία.
Με κάθε σεβασμό.
Φαίνεται ότι έχουμε φτάσει σε αδιέξοδο.
Αμφότεροι είχατε ισχυρά επιχειρήματα τα οποία θα λάβω υπόψη.
Θα αποφανθώ μετά το μεσημέρι.
Τώρα, αν γίνεται, θέλω να απολαύσω ήρεμα το τσάι μου.
- Ευχαριστώ. - Ευχαριστούμε.
Χάθηκε να βάλεις καθαρή γραβάτα;
Ντέιβιντ;
- Είστε συγγενείς του κυρίου Λα Κος; - Μάλιστα.
Τα καλά νέα είναι ότι ζει, αλλά είναι ακόμα στο χειρουργείο.
- Πόσο σοβαρά είναι; - Ήταν πιο περίπλοκο απ' όσο νομίζαμε.
Έχασε πολύ αίμα.
Είχε και σοβαρά τραύματα στο ένα νεφρό.
Δυστυχώς, χρειάστηκε να αφαιρεθεί.
- Έλεος! - Η καρδιά του σταμάτησε για λίγο.
Τον σταθεροποιήσαμε για να συνεχίσουμε.
Θα τα καταφέρει;
Είναι δύσκολο να πω, αλλά κάνουμε ό,τι μπορούμε.
Θα ξανάρθω όταν ξέρω κάτι παραπάνω.
Ευχαριστούμε, γιατρέ. Το εκτιμάμε.
Ευχαριστούμε.
Ο Τζούλιαν είναι μαχητής.
Η φυλακή τον αποδυνάμωσε. Δεν ξέρω αν ακόμα το έχει μέσα του.
Έχει εσένα.
- Ξέρει ότι τον περιμένεις εδώ έξω. - Ναι. Το ξέρει;
Σίσκο, τι βρήκες;
Ο τύπος που μαχαίρωσε τον Τζούλιαν λέγεται Λάλο Βάσκεζ.
Κατηγορείται για φόνο. Δεν έχω άλλες λεπτομέρειες.
Πρέπει να συνδέεται με τον Ντε Μάρκο.
Δεν ξέρω πώς, μα η υπόθεση ίσως κριθεί από αυτόν.
Αν υπάρχει κάτι, θα το βρω. Απλώς ίσως πάρει χρόνο.
- Θα σε πάρω όταν έχω νέα. - Καλώς.
Είναι πιασμένη η θέση;
Τώρα, ναι.
Πώς με βρήκες;
Η Λόρνα μού είπε πού είσαι.
Λυπάμαι για τον πελάτη σου.
Θα γίνει καλά;
Δεν ξέρουμε ακόμα.
Ήμουν τόσο κοντά στο να κερδίσω, Άντι.
Πιστεύω ότι γι' αυτό το έκαναν.
Υπάρχουν αποδείξεις γι' αυτό;
Το ψάχνει ο Σίσκο,
αλλά πέφτει στον τοίχο της γραφειοκρατίας.
- Άκου. - Κοίτα, εγώ...
Σου ζητώ συγγνώμη για προχτές.
Παραφέρθηκα. Δεν σκέφτηκα πριν μιλήσω.
Αυτό ίσως ισχύει, αλλά δεν είχες άδικο.
Αυτό το μέρος είναι φιδοφωλιά.
Κακώς εμπιστεύτηκα τη Βανέσα.
Δεν ξέρω.
Ίσως δεν ήθελα να κρατώ πια το μυστικό.
Είναι δύσκολο να κρατάς τη μοίρα κάποιου στα χέρια σου.
Ακόμα κι αν δεν μπορείς να κάνεις τίποτα, πάλι νιώθεις υπεύθυνος.
Ναι, μόνο που υπήρχε κάτι που μπορούσα κι έπρεπε να είχα κάνει.
Άντι, έλα τώρα.
Λάθη συμβαίνουν. Συγχώρεσε τον εαυτό σου.
Να ακολουθείς κι εσύ τις συμβουλές σου.
Έμαθα ότι ο Σουάρεζ σε έβαλε υπεύθυνη για το πρόγραμμα.
Θέλω να βγάλω τα μάτια μου με άξυστο μολύβι.
Θα περάσει, κι αυτός θα καταλάβει ότι χαραμίζει ένα από τα αστέρια του.
Ναι, ίσως.
Ήταν ωραία, Άντι.
Όντως ήταν.
Κι οι δύο ξέρουμε ότι δεν τραβάει.
Όλα παραείναι περίπλοκα για μένα τώρα.
Και κανείς μας δεν το έχει με την ισορροπία μεταξύ δουλειάς και ζωής.
Γι' αυτό δεν σ' άφησα να φέρεις οδοντόβουρτσα.
Ίσως κάποτε να βρω την ισορροπία.
Θα τη βρεις.
Είτε το πιστεύεις είτε όχι, πιστεύω σ' εσένα, Χάλερ.
Μίκι, θα το φας αυτό;
Όλο δικό σου.
Πρέπει να γυρίσω, να μάθω αν ακόμα έχω δίκη ή όχι.
Σου εύχομαι καλή τύχη.
Ωραία, είμαστε όλοι εδώ.
Το δίλημμα είναι σοβαρό
και λυπάμαι για τις ατυχείς συνθήκες που μας οδήγησαν εδώ.
Αλλά οφείλω να βρω ισορροπία ανάμεσα στο συμφέρον όλων
και τις απαιτήσεις του νόμου.
Ως εκ τούτου, η...
- Ναι; - Συγγνώμη, κυρία δικαστά.
Ήρθε ο πράκτορας Τζέιμς Ντε Μάρκο, με δικηγόρο της Δίωξης Ναρκωτικών.
Λένε ότι διατάχθηκαν να έρθουν κι ότι έχουν περιορισμένο χρόνο.
Ευχαριστώ, Κλερ.
Δεδομένης της δυσκολίας κλήτευσης του πράκτορα Ντε Μάρκο,
ζητάμε να ακουστεί η μαρτυρία του.
Τι; Πώς;
Εντιμότατη, ο εναγόμενος παραμένει απών.
Κατανοώ ότι έχετε αποφανθεί ήδη για την κατάθεση του Ντε Μάρκο,
αλλά διατηρώ επιφυλάξεις για τη συνάφεια της μαρτυρίας του.
Τέλεια, κυρία Πρόεδρε.
Δεν έχουμε ενόρκους μέχρι να μάθουμε για τον πελάτη μου.
Ας ακούσουμε τον Ντε Μάρκο χωρίς τους ενόρκους ως απόδειξη.
Έτσι, ακόμα κι αν χρειαστεί να ξαναρχίσουμε,
θα μπορείτε να κρίνετε αν η κατάθεσή του έχει συνάφεια.
Κα Πρόεδρε, είναι αντιεπαγγελματικό.
Δεν έχω προετοιμαστεί να εξετάσω τον μάρτυρα.
Γιατί όχι; Έχει κλητευθεί. Απλώς δεν πιστεύατε ότι θα εμφανιστεί.
Προφανώς, ούτε εσείς.
Έτσι, το δικαστήριο κερδίζει χρόνο αν γίνει επανεκδίκαση.
Είναι αποτελεσματική χρήση των δικαστικών πόρων.
Η μητέρα μου έλεγε "Ξέρανε το χορτάρι σου όσο καίει ο ήλιος".
Αφού ο πράκτορας ήρθε, ας τον ακούσουμε.
Θα αποφανθώ μετά σχετικά με την κακοδικία.
- Ευχαριστούμε. - Ευχαριστώ.
Βολικό που ο Ντε Μάρκο ήρθε, ενώ η δίκη μπορεί να μη γίνει καν.
Υπερβολικά βολικό. Ο τύπος νιώθει άτρωτος.
Τότε, δείξ' του ότι δεν είναι με το βίντεο από το σπίτι του Στέργος.
- Να δω πώς θα το δικαιολογήσει. - Δεν μπορώ. Όχι ακόμα.
Μα γιατί; Κυριολεκτικά θεωρεί ότι θα τη γλιτώσει για φόνο.
Και θα τη γλιτώσει αν δεν φερθούμε έξυπνα.
Αν το δει κι η δικαστής κηρύξει κακοδικία, θα τον χάσουμε.
Οι ένορκοι δεν θα το δουν.
Όμως, αν δεν δείξεις το βίντεο
κι ο Φόρσαϊθ πει ότι η μαρτυρία είναι άσχετη, πάλι θα τον χάσουμε.
Πρέπει να το ρισκάρουμε. Εμπιστεύσου με. Περιμένουμε.
Καλά. Κούμπωσε το σακάκι σου.
Καλησπέρα, πράκτορα Ντε Μάρκο.
Καλησπέρα και σε σας.
Θα πείτε στο δικαστήριο από πότε είστε στη Δίωξη Ναρκωτικών;
- Τον Σεπτέμβριο κλείνω 23 χρόνια. - Είναι πολύς χρόνος.
Εστιάζετε κυρίως σε ξένα καρτέλ;
Όλη η υπηρεσία εστιάζει κυρίως σε ξένα καρτέλ, θα έλεγα.
Δεν αμφιβάλλω.
Κατά τις έρευνές σας για τα καρτέλ,
υπέπεσε στην αντίληψή σας κάποιος Χέκτορ Μόγια;
Ξέρω τον κο Μόγια, ναι.
Παίρνει τις αποφάσεις στο καρτέλ της Τιχουάνα.
Δεν τον λες και αγγελούδι.
Ξέρετε πού είναι τώρα ο κος Μόγια;
Εκτίει ισόβια ποινή σε ομοσπονδιακό σωφρονιστικό ίδρυμα.
Μάλιστα. Θα πείτε στο δικαστήριο
πώς ξέρατε το θύμα, την Γκλόρια Ντέιτον;
Δεν την ήξερα.
Όχι; Επειδή ακούσαμε μαρτυρίες ότι ήταν πληροφοριοδότης σας.
Δεν αληθεύει αυτό;
Όχι. Δεν την έχω γνωρίσει.
Άρα, δεν σας κάλεσε πέρσι στις 3 Αυγούστου
για να πει ότι κλητεύθηκε σε μια αγωγή του κου Μόγια;
Ένσταση.
Ρωτήθηκε κι απαντήθηκε, Εντιμότατη. Πολλές φορές.
Δεκτή.
Ας επανέλθουμε στον κύριο Μόγια.
Ξέρετε πώς κατέληξε στη φυλακή;
Τον συνέλαβε η αστυνομία εδώ στο Λος Άντζελες.
Είχε στην κατοχή του κοκαΐνη κι ένα όπλο.
Το όπλο συνδεόταν με έναν φόνο κάπου.
Η υπηρεσία μου ανέλαβε από κει.
Μάλιστα. Κι αυτό το όπλο ήταν η αιτία για την ισόβια καταδίκη;
Έτσι νομίζω. Ναι.
Είστε εδώ σήμερα, πράκτορα Ντε Μάρκο,
επειδή σας κλήτευσα γι' αυτήν την υπόθεση.
Σας κλήτευσαν κι οι δικηγόροι του κου Μόγια
σε αγωγή κατά της φυλακής;
Είναι πιθανό.
Λαμβάνω πολλές κλητεύσεις. Αναλαμβάνουν οι δικηγόροι της υπηρεσίας.
Αυτή πάντως σας αφορούσε άμεσα.
Ο κος Μόγια μηνύει τις ομοσπονδιακές αρχές και την υπηρεσία σας
και ισχυρίζεται ότι τον παγιδεύσατε.
Αγνοείτε την αγωγή του κατά της φυλακής;
Ο κύριος Μόγια είναι απελπισμένος. Κι εδώ είναι η Αμερική.
Εύκολα μηνύεις τον καθένα. Δεν το καθιστά αλήθεια.
Δεν είχα καμία σχέση με τη σύλληψη του κυρίου Μόγια.
Η Δίωξη Ναρκωτικών ενεπλάκη πολύ αργότερα.
Όπως πολλοί φυλακισμένοι, απλώς ρίχνει άδεια για να πιάσει γεμάτα.
Μάλιστα. Ας στραφούμε στην παρούσα υπόθεση.
Ξέρετε τον πελάτη μου, Τζούλιαν Λα Κος;
Είχατε ποτέ κάποια αλληλεπίδραση;
Όχι.
Με κάποιον άλλον στην υπόθεση; Γνωρίζετε τον εισαγγελέα, κο Φόρσαϊθ;
Όχι, δεν τον ξέρω.
Τον ερευνητή του κυρίου Φόρσαϊθ, τον κύριο Μπίσοπ; Κάθεται εκεί.
Τον ξέρετε;
Τον ξέρω. Λιγάκι.
Εδώ και καμιά δεκαριά χρόνια.
Πώς έγινε αυτό;
Ήταν στην αστυνομία του Λ.Α. τότε.
Συνεργαστήκαμε σε έναν φόνο στο Βάλεϊ.
Υποψιάζονταν ανάμειξη των καρτέλ, οπότε ζητήθηκε η συμβολή της Δίωξης.
Μάλιστα. Κι έχετε δει ή μιλήσει με τον κύριο Μπίσοπ έκτοτε;
Όχι.
Δεν τον συμβουλευτήκατε για την υπόθεση;
Όχι.
Έχετε συμβουλευτεί κάποιον άλλον για την υπόθεση;
Έμαθα για την υπόθεση μόνο όταν με κλητεύσατε.
Οπότε, όχι. Η απάντηση είναι όχι.
Εντάξει.
Ας επανέλθουμε στον φόνο όπου γνωρίσατε τον κύριο Μπίσοπ.
Ο φόνος έγινε στη λεωφόρο Μοντγκόμερι στη λίμνη Μπαλμπόα;
Δεν θυμάμαι. Ήταν πριν από δέκα χρόνια.
Όπως είπα.
Γνωρίζετε το όνομα Πίτερ Στέργος;
Ένσταση. Μπορούμε να πλησιάσουμε;
Ήδη αποφανθήκατε κατά της μαρτυρίας του Πίτερ Στέργος, όποιος κι αν είναι.
Ο κος Χάλερ προσπαθεί να παρακάμψει την απόφαση.
Προσπαθώ να εξακριβώσω αν ο μάρτυρας ήξερε ότι ο Πίτερ Στέργος ήταν στη λίστα μας.
Είπε ότι δεν είχε επαφή με κανέναν στη δίκη μας.
Θα παρουσιάσω στοιχεία για το αντίθετο.
Δεν υπάρχουν στοιχεία. Είναι τσίρκο.
Ενώπιον της κακοδικίας...
Εγώ θα αποφασίσω αν θα κηρυχθεί κακοδικία, όχι εσείς.
Κύριε Χάλερ, συντομεύετε, παρακαλώ.
Ναι, Εντιμότατη.
Πράκτορα Ντε Μάρκο,
σας είπε κανείς ότι ο Πίτερ Στέργος ήταν πιθανός μάρτυρας στην υπόθεση;
Όχι. Δεν γνωρίζω αυτό το όνομα.
Μάλιστα.
Θα μας πείτε πού ήσασταν την προηγούμενη Παρασκευή το βράδυ;
Ήμουν σε μια ολονύχτια παρακολούθηση.
Ο συνεργάτης μου θα το επιβεβαιώσει.
Η παρακολούθηση ήταν στη λεωφόρο Μοντγκόμερι
στη λίμνη Μπαλμπόα;
Φοβάμαι ότι δεν μπορώ να συζητήσω απόρρητες έρευνες εν εξελίξει.
Κα Πρόεδρε, ενίσταμαι και πάλι.
Γιατί ρωτάμε για άσχετες διευθύνσεις και για άσχετες βραδιές
που δεν αφορούν την υπόθεση;
Δεκτή.
Κε Χάλερ, έχετε άλλες ερωτήσεις;
Όχι αυτήν τη στιγμή, Εντιμότατη.
Κε Φόρσαϊθ, έχετε ερωτήσεις;
Όχι.
Καλώς. Πράκτορα Ντε Μάρκο, είστε ελεύθερος.
- Ευχαριστούμε για τον χρόνο σας. - Βεβαίως.
- Ψεύδεται ασύστολα. - Είναι καλός σ' αυτό.
Η Πολιτεία επιμένει στην ένστασή της στην κατάθεση του πράκτορα Ντε Μάρκο.
Τίποτα απ' αυτά δεν είχε συνάφεια.
Και σε περίπτωση νέας δίκης, ζητάμε να διαγραφεί από μάρτυρας.
Το σημειώνω, κε Φόρσαϊθ.
Κε Χάλερ, θα προσθέσετε κάτι προτού αποφανθώ;
Κυρία Πρόεδρε, εγώ...
Εντιμότατη, καλούν από το νοσοκομείο.
Πριν συνεχίσουμε, μου δίνετε δέκα λεπτά για να απαντήσω;
Έχετε πέντε λεπτά, κε Χάλερ.
Ευχαριστώ.
Ίζι, θέλω ενημέρωση.
Μόλις βγήκε από το χειρουργείο. Τα κατάφερε.
Μετά βίας.
- Ο Ντέιβιντ είναι μαζί του. - Πώς είναι;
Σε κρίσιμη κατάσταση. Οι επόμενες ώρες θα κρίνουν την έκβαση.
Αλλά λες ότι είναι ξύπνιος;
Τι; Μόλις είπα ότι μετά βίας επέζησε από το χειρουργείο.
Είναι αναίσθητος.
Θέλω να μου πεις ότι ο Τζούλιαν είναι ξύπνιος.
Μίκι, ο Τζούλιαν είναι ξύπνιος.
Ευχαριστώ.
Μόλις μου είπαν ότι ο πελάτης μου ξύπνησε.
Τι;
Ζητώ να καθυστερήσετε την απόφαση για την κακοδικία μέχρι να του μιλήσω.
Εντιμότατη, αν...
Κατανοώ τον εκνευρισμό της εισαγγελίας και του δικαστηρίου,
αλλά δεν ξέρω για πόσο ακόμα ο πελάτης μου θα μπορεί να μιλά.
Ο χρόνος πιέζει.
Καλώς. Θα κάνουμε ένα διάλειμμα 90 λεπτών.
Θέλω όλοι να γυρίσουν στις 3:30 ακριβώς.
Ευχαριστώ, κα Πρόεδρε.
Εντάξει.
Ξέρω τι θα πεις.
Αλήθεια; Για πες.
Θα πεις τι θα έκανες εσύ σε αυτήν την περίπτωση.
Ξέρω ότι δεν ήμουν ο καλύτερος πατέρας του κόσμου,
αλλά ήμουν πολύ καλός δικηγόρος.
Λογικό να θες να με μιμηθείς.
Αυτό πιστεύεις ότι κάνω;
Δεν ξέρω. Τίνος το κολεγιακό δαχτυλίδι φοράς;
Παρέκαμπτες όλους τους κανόνες.
- Κι εσύ δεν το κάνεις; - Μιλώ για έξω από την αίθουσα.
Τα χειρίζομαι όλα με τον δικό μου τρόπο.
Ο Λίγκαλ μού δίνει τη διαφορετική προοπτική.
Φυσικά.
Υπερέβαινε τα όρια από την ασφάλεια του γραφείου του.
Όμως, εγώ ήμουν έξω κι έκανα τη βρόμικη δουλειά.
Η αλήθεια είναι
ότι εύχεται να ήταν καλός όσο εγώ, όπως εύχεσαι κι εσύ.
Δεν με θεωρείς εξίσου καλό;
Σύντομα θα το μάθουμε.
Πρέπει να πάρεις μια λεπτή απόφαση.
Άλλοι δικηγόροι θα κοιτούσαν να την αποφύγουν.
Το ερώτημα είναι αν θα το κάνεις κι εσύ.
Γιατί αν όντως θες να είσαι εξίσου καλός μ' εμένα,
καλύτερος από εμένα,
θα κάνεις ό,τι χρειαστεί για να πετύχεις την αθώωση.
Ο πελάτης σου δεν περιμένει κάτι λιγότερο.
Εβίβα.
Ξύπνησε ο Τζούλιαν;
Δεν ξέρω τι θέλεις να σου πω τώρα.
Την αλήθεια.
Μια έχει τις αισθήσεις του, μια όχι. Κυρίως όχι.
Πώς είναι αυτός;
Κάνει ό,τι καλύτερο μπορεί.
Ναι.
Θα φέρεις λίγο καφέ; Πρέπει να του μιλήσω.
- Ναι. - Ευχαριστώ, Ίζι.
- Έπρεπε να τα εκτιμάμε περισσότερο. - Τι;
Την υγεία.
Την ευτυχία.
Δεν σκέφτεσαι τον θάνατο. Συμβαίνει στους άλλους, αλλά...
Δεν θα μπορούσες να ξέρεις ότι θα συνέβαιναν αυτά.
Αυτό ισχύει για όλη τη σχέση μας.
Δεν πίστευα ότι θα νοικοκυρευτώ.
Δεν ήταν μέρος του σχεδίου.
Τι συνέβη, λοιπόν;
Ένα τροχαίο.
Τίποτα το σοβαρό.
Ο μπροστινός μου σταμάτησε απότομα. Έπεσα πάνω του.
Βγήκε από το αμάξι και άρχισε να μου φωνάζει μανιασμένα.
Η φάτσα του κοκκίνισε, χτυπιόταν.
Δεν ξέρω.
Ζήτησα συγγνώμη, αλλά ήταν όλα γελοία.
Ναι. Αυτό θα τον θύμωσε ακόμα πιο πολύ.
Ούτε που φαντάζεσαι.
Του έδωσα την ασφάλειά μου και ανταλλάξαμε τηλέφωνα.
Εκείνο το βράδυ, μου έστειλε μήνυμα,
για να βρεθούμε για ποτό
και να ζητήσει συγγνώμη που αντέδρασε έτσι.
Κι αυτό ήταν όλο.
Ντέιβιντ, η υπόθεση του Τζούλιαν έχει πρόβλημα.
Η δικαστής αναλογίζεται την κακοδικία.
Θα ξαναρχίζαμε από το μηδέν. Μόνο ο Τζούλιαν μπορεί να το εμποδίσει.
Πρέπει να του μιλήσω.
Μίκι, μετά βίας ζει. Μίλα, αν θες. Όμως, δεν είμαι σίγουρος ότι θα άκουγε.
Πρέπει να με εμπιστευτείς. Άσε με να προσπαθήσω.
Κάνε ό,τι χρειάζεται.
- Δεν μπορείτε να μπείτε. - Είμαι ο δικηγόρος του.
Το σέβομαι, αλλά έχω εντολές. Μόνο οι γιατροί επιτρέπεται να μπουν.
Άφησα το αγόρι του να μπει και μπορεί να μπλέξω γι' αυτό.
Ακούστε με πολύ προσεκτικά, αστυνόμε Χέντερσον.
Έχει δικαίωμα να συμβουλευτεί τον δικηγόρο του.
Είναι αναίσθητος.
- Είστε και γιατρός; - Όχι, αλλά στέκομαι εδώ...
Θέλετε να εξηγήσετε σε δικαστή
γιατί αρνηθήκατε σε κάποιον τα συνταγματικά του δικαιώματα;
Στο θύμα ενός φριχτού εγκλήματος
που έγινε υπό την επίβλεψη της αστυνομίας;
Γιατί αν αυτό θέλετε, σίγουρα μπορώ να το κανονίσω.
Πέντε λεπτά. Μετά, φεύγετε.
Ευχαριστώ.
- Θα είμαι απ' έξω. - Ήδη νιώθω πιο ασφαλής.
Ο κος Λα Κος υπέγραψε την παραίτηση.
Επέτρεψε να προχωρήσουμε ερήμην του.
Οφείλω να αναφέρω έναν προβληματισμό.
Το νοσοκομείο και η αστυνομία λένε
ότι ο κος Λα Κος παραμένει σε κρίσιμη κατάσταση.
Όντως έτσι είναι.
Γι' αυτό οφείλουμε να κινηθούμε πιο γρήγορα.
Ευτυχώς που ήμουν εκεί τη σωστή στιγμή.
Κε Φόρσαϊθ, θα μπορούσατε να είχατε πάει εκεί με τον κο Χάλερ
αν είχατε αμφιβολίες.
Και, κύριε Χάλερ, είστε λειτουργός του δικαστηρίου.
Αν πιστέψω τον λόγο σας και ανακαλύψω κάτι ανάρμοστο...
Δεν χρειάζεται να με πιστέψετε. Ο σύντροφος του κου Λα Κος ήταν εκεί.
Θα καταθέσει για τη γνησιότητα της υπογραφής.
Δηλώστε το όνομά σας.
Ντέιβιντ Χένρι Λάιονς.
Δηλώνετε επίσημα
ότι η μαρτυρία σας στην υπόθεση που εξετάζεται εδώ
είναι η αλήθεια, όλη η αλήθεια, μόνο η αλήθεια;
Ναι.
Καθίστε, κύριε Λάιονς.
Θα εξηγήσετε στο δικαστήριο τη σχέση σας με τον κατηγορούμενο, Τζούλιαν Λα Κος;
Είναι ο έρωτας της ζωής μου. Θεωρητικώς, είναι ο σύντροφός μου.
Δεν έχουμε παντρευτεί γιατί δεν πιστεύουμε στον θεσμό του γάμου,
αλλά ίσως αλλάξω γνώμη γι' αυτό.
- Από πότε είστε μαζί; - Σύντομα κλείνουμε εννιά χρόνια.
Ήσασταν μαζί του στο νοσοκομείο;
Πήγα κοντά του μόλις έμαθα ότι του επιτέθηκαν, ενώ φυλασσόταν.
Κύριε Λάιονς, έχω ένα έγγραφο που μου δίνει την άδεια
να συνεχιστεί η δίκη ερήμην του Τζούλιαν.
Το έχετε ξαναδεί;
Μου το δείξατε στο νοσοκομείο, αφότου τον επισκεφθήκατε.
Αναγνωρίζετε την υπογραφή από κάτω;
Ναι, είναι του Τζούλιαν.
Είναι πιο άτσαλη από συνήθως, αλλά χειρουργούνταν επί επτά ώρες.
Δεν θα νοιαζόταν για την καλλιγραφία.
Άρα, επιβεβαιώνετε ότι η υπογραφή από κάτω
σίγουρα είναι του συντρόφου σας, Τζούλιαν Λα Κος;
Ναι, είναι. Σίγουρα.
Ευχαριστώ, κύριε Λάιονς.
Κύριε Φόρσαϊθ.
Κε Λάιονς, ξέρετε ποια είναι η ποινή για ψευδορκία στην Καλιφόρνια;
Δεν θα το έλεγα.
Ο Ποινικός Κώδικας τη θεωρεί κακούργημα.
Η τιμωρία είναι έως και τέσσερα χρόνια φυλάκιση.
Μ' αυτά τα δεδομένα, παραμένετε σίγουρος για τις απαντήσεις σας
ή θέλετε να ξανασκεφτείτε κάποιες;
Όχι, δεν θέλω.
Ο Τζούλιαν θέλει η δίκη να γίνει.
Το ξέρω γιατί μου το είπε ο ίδιος πριν χάσει τις αισθήσεις του.
Θα το έλεγε και σ' εσάς αν δεν ήταν δεμένος στο κρεβάτι.
Δεν έχω άλλες ερωτήσεις.
Ελεύθερος ο μάρτυρας.
Υπάρχουν άλλα σχόλια σχετικά με τη συνέχιση της δίκης;
Θέλω να επαναλάβω τη σθεναρή αντίθεσή μου στη συνέχιση υπό αυτές τις συνθήκες.
Ό,τι κι αν συμβεί,
θα είναι πάτημα για έφεση σε περίπτωση δυσμενούς απόφασης.
Νωρίτερα, μου θυμίσατε ότι είμαι λειτουργός του δικαστηρίου.
Ως εκ τούτου, σας διαβεβαιώνω όλους πως, ενώ επιφυλάσσομαι να ασκήσω έφεση,
δεν θα είναι επειδή ο πελάτης μου ήταν απών.
Δεν μπορείτε να μας το εγγυηθείτε αυτό, αλλά εκτιμώ την προσφορά.
Θέλετε να πείτε κάτι;
Θα ήθελα να επισημάνω ότι προς το συμφέρον της έγκαιρης απονομής δικαιοσύνης
θα ήταν να συνεχιστεί η δίκη.
Τα εφετεία συστηματικά κρίνουν
ότι τέτοιες αποφάσεις είναι στη διακριτική ευχέρεια του δικαστή.
Ευχαριστώ για την υπενθύμιση.
Είναι μια περίπλοκη απόφαση.
Υπάρχουν αντικρουόμενοι παράγοντες.
Όμως, έχουμε απόδειξη για την επιθυμία του εναγομένου
η οποία είναι να προχωρήσουμε.
Έτσι, αποφάσισα να μη δεχτώ την κακοδικία.
Αστυνόμε, ενημερώστε τους ενόρκους ότι θα συνεχίσουμε αύριο στις 9:00 π.μ.
Λύεται η συνεδρίαση.
Αυτό μου το έμαθες από νωρίς.
Οι δικαστές μισούν την ακύρωση στην έφεση. Η διακριτική ευχέρεια καλύπτει πολλά.
- Αυτό ξαναπές το. - Ναι.
Κάνε μια χάρη στον εαυτό σου. Πέτα τη γραβάτα.
Τη λατρεύω.
Όλα είναι προσωρινά. Κάψ' τη, Μίκι.
Όχι, Βάσκεζ. Λάλο Βάσκεζ.
Αν είχατε κάτι γι' αυτό...
Τι;
Ναι. Ευχαρίστως θα περιμένω. Αρκεί να μην...
Εμπρός;
Γεια. Ο Μικ είναι στο δικαστήριο.
Δεν πειράζει. Εσένα ψάχνω.
Τι είναι αυτό;
Στοιχεία από την υπηρεσία μου για την υπόθεση του Λάλο Βάσκεζ.
Πλάκα κάνεις.
Δεν θα μπλέξεις;
Η προκαταρκτική εξέταση πέρασε. Όλα δόθηκαν στην υπεράσπιση.
Οπότε, μάλλον όχι.
Δεν ξέρω αν με νοιάζει πια.
Τρία νεκρά κολεγιόπαιδα. Υπερβολική δόση.
Βρήκαν φαιντανύλη στην κοκαΐνη.
Τι είναι;
Κάτι καλό.
Κάτι πολύ καλό. Σ' ευχαριστώ.
Χαρά μου.
Απλώς μην το συνηθίσεις.
- Τι είναι αυτό; - Έρευνα.
Μέσα στον χαμό με τον Τζούλιαν, η δικαστής δεν απεφάνθη για τον Ντε Μάρκο.
- Μπορείς να τον επαναφέρεις. - Λόρνα.
Είπες ότι το βίντεο είναι χρήσιμο μόνο αν το δουν οι ένορκοι.
Δεν θα αφήσει τον Ντε Μάρκο να καταθέσει ξανά.
Μ' αυτήν τη στάση, φυσικά όχι.
Μίκι, σοβαρολογώ.
Ας βρούμε πώς θα δείξουμε το βίντεο.
Όλα καλά, Λόρνα.
Σκέφτηκα μια καλύτερη χρήση.
Θα βρεθούμε μέσα.
Να καθίσω μαζί σου;
Βασικά, έχω κάτι να σου δείξω.
Κράτα το για κάποιον που ενδιαφέρεται, συνήγορε.
Εσύ είσαι αυτός ο κάποιος.
Το έχεις βαρεθεί, έτσι;
Τι πράγμα;
Απλώς παίξ' το.
Θα συμφωνείς ότι είναι κακό.
Δεν μπήκα μέσα μαζί του.
- Δεν είναι όπως φαίνεται. - Είναι ακριβώς όπως φαίνεται.
Άκου πώς έχει, Μπίσοπ. Πλέον δεν με νοιάζει.
Αδιαφορώ τι μαλακισμένη συμφωνία είχατε.
Με νοιάζει μόνο να σώσω τον πελάτη μου και να καταστρέψω αυτό το κάθαρμα.
Δεν είναι τόσο απλό.
Μια γυναίκα πέθανε. Ο οδηγός μου πέθανε. Τώρα, ίσως πεθάνει κι ο πελάτης μου.
Είσαι πολλά πράγματα, αλλά δεν είσαι δολοφόνος.
Πιστεύω ότι κατά βάθος, θέλεις να επανορθώσεις.
Μην το δείξεις.
Ούτε στο δικαστήριο ούτε σε κανέναν.
Λοιπόν, εξαρτάται, έτσι;
ΡΕΤΖΙΝΑ ΤΕΡΝΕΡ ΔΙΚΑΣΤΗΣ
Κε Χάλερ, ο επόμενος μάρτυράς σας.
Η υπεράσπιση καλεί τον Νιλ Μπίσοπ.
ΒΑΣΙΣΜΕΝΟ ΣΤΑ ΒΙΒΛΙΑ ΤΟΥ ΜΑΪΚΛ ΚΟΝΕΛΙ
Υποτιτλισμός: Λιουμπίνκα Δημητρόβα